钦定古今图书集成/理学汇编/学行典/第245卷 > 马九功
## 钦定古今图书集成/理学汇编/学行典/第245卷 > 马九功

按《济南府志》：“马九功，字肖南，邹平人。世居孙家镇，镇
皆业农，功始倡为读书训。弟桂卿为诸生，好为施济，
近村贫民，婚嫁丧葬咸资焉。万历甲寅，大饥，出粟赈
贷，全活万人。居常训子弟曰：‘读书积德，缺一不可以
资’。郎授两淮盐场副使。捐金数百两，创建北门瓮城，
为邑永利。孙骕成进士。”